***CONTRACT DE DELEGARE A GESTIUNII***

***SERVICIULUI DE ILUMINAT PUBLIC ÎN COMUNA ZĂTRENI***

***2025-2030***

**Nr................ /..........................**

# 1.PĂRȚI CONTRACTANTE

**COMUNA ZĂTRENI,** cu sediul în -----------------------, Str. ---------------------------------, județul , telefon: -------------------------------, fax: ---------------------, cod fiscal:--------------- cont nr. ------------------------ deschis la Trezoreria Statului – ------------------, reprezentată prin dl. ------------------, Primar, în calitate de **”DELEGATAR”**, pe de o parte

și

........................, cu sediul în.............................……….., , tel. ......................fax , având cod unic

de înregistrare ........................înregistrată la ORC sub nr..........................., cont................................, deschis la.................................., reprezentată prin… , în calitate de **”DELEGAT”**,

pe de altă parte,

denumite în mod colectiv **”Părțile”**, În temeiul prevederilor:

* Legii nr. 51/2006 a serviciilor comunitare de utilităţi publice, republicată, cu modificările și completările ulterioare;
* Legii nr. 230/2006 a serviciului de iluminat public, cu modificările și completările ulterioare;
* Legii nr. 98/2016 privind achizițiile publice, cu modificările și completările ulterioare;
* HG nr. 395/2016 privind aprobarea Normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016 privind achizițiile publice;
* Ordinului A.N.R.S.C. nr. 77/2007 privind aprobarea Normelor metodologice de stabilire, ajustare sau modificare a valorii activităților serviciului de iluminat;
* Ordinului A.N.R.S.C. nr. 86/2007 privind aprobarea Regulamentului-cadru al Serviciului de Iluminat Public;
* Ordinului A.N.R.S.C. nr. 87/2007 pentru aprobarea Caietului de sarcini-cadru al serviciului de iluminat public;
* Legea nr. 225 / 2016 și Ordin 100 / 2023 A.N.R.S.C. privind aprobarea licențelor în domeniul serviciilor comunitare de utilități publice;
* Legea nr. 121/2014 privind eficiența energetică republicată, cu modificările și completările ulterioare;
* O.U.G. 92 / 2021 privind regimul deșeurilor;
* Legea nr. 123/2012 Legea energiei electrice și gazelor naturale republicată, cu modificările și completările ulterioare;
* Legea nr. 319/2006 Legea sănătății și securității în muncă, republicată, cu modificările și completările

ulterioare;

* Legea nr. 10/1995 privind calitatea în construcții, republicată, cu modificările și HG nr. 1048/2006 privind cerințele minime de securitate și sănătate pentru utilizarea de către lucrători a echipamentelor individuale de protecție Ia locul de muncă;
* HG nr. 1091/2006 privind cerințele minime de securitate și sănătate pentru locul de muncă;
* HG NR. 1146/2006 privind cerințele minime de securitate și sănătate pentru utilizarea în muncă de către lucrători a echipamentelor de munca;
* HG nr. 1425/2006 pentru aprobarea Normelor metodologice de aplicare a prevederilor Legii securității și sănătății în muncă nr. 319/2006;
* Ordinului A.N.R.S.C. nr. 367/2011 privind modificarea tarifelor de acordare și menținere a licențelor/autorizațiilor și a modelului de licență/ autorizație eliberate în domeniul serviciilor comunitare de utilități publice;
* Ordinului comun al președinților A.N.R.S.C. și ANRE nr. 5/2007 privind aprobarea Contractului- cadru de folosire a infrastructurii de distribuție a energiei electrice pentru realizarea

serviciului de iluminat public;

* Directivei 2008/28/CE a Parlamentului European și a Consiliului Europei din 11 martie 2008 de modificare a Directivei 2005/32/CE de instruire a unui cadru pentru stabilirea cerințelor în materie de proiectare ecologică aplicabile produselor consumatoare de energie, precum și a Directivei 92/42/ CCE a Consiliului și a Directivelor 96/57/CE, în ceea ce privește competențele de executare conferite Comisiei;
* Directivei 2008/28/CE a Parlamentului European și a Consiliului Europei din 11 martie 2008 de modificare a Directivei 2005/32/CE de instruire a unui cadru pentru stabilirea cerințelor în materie de proiectare ecologică aplicabile produselor consumatoare de energie, precum și a Directivei 92/42/ CCE a Consiliului și a Directivelor 96/57/CE, în ceea ce privește competențele de executare conferite Comisiei;
* Directivei UE pentru eficiența energetică și alinierea normelor românești la cele UE începând cu data de 01.01.2013;
* OUG nr. 195/2005 privind protecția mediului precum și orice alte acte normative care reglementează acest domeniu;
* Regulamentului (UE) 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal;
* Legislației și reglementărilor tehnice în domeniul construcțiilor civile adiacente sistemelor de distribuție, transport și asigurare a iluminatului public cu energie electrică;
* Hotărârilor Consiliului Local al Comunei Zătreni, regulamentelor și programelor aprobate la nivelul Primăriei Comunei Zătreni;
* Altor norme și reglementări în domeniu, neenunțate mai sus;

au convenit încheierea prezentului contract de delegare a gestiunii serviciului de iluminat public din Comuna Zătreni, cu respectarea următoarelor clauze:

# ARTICOLUL 1 - DEFINIȚII

În prezentul Contract, următorii termeni vor fi interpretați astfel:

1. Contract – prezentul document și toate anexele sale;
2. Părți contractante, așa cum sunt acestea numite în prezentul Contract:

* Autoritatea publică, având calitatea de Delegatar și
* Operatorul serviciului de iluminat public, având calitatea de Delegat, desemnat în urma procedurii de atribuire;

1. Activități aferente Contractului – întreținerea, mentenanțași asigurarea oricăror facilități și dotări necesare păstrării serviciului public într-o stare de funcționalitate neîntreruptă.
2. Amplasamentul – reprezintă locul unde Delegatul prestează activitățile aferente funcționării în regim de siguranță și continuitate a serviciului de iluminat public și se referă, nelimitativ, la infrastructura stradală și pietonală, parcări, parcuri și zone verzi, locuri de agrement, curți și imobile aparținând domeniului public sau privat al Delegatarului;
3. Aria prestării - întreg teritoriul unde sunt furnizate serviciile delegate în cadrul ariei de competență teritorială a Delegatarului, respectiv întreaga Comuna Zătreni. Aria prestării se actualizează cu fiecare modificare a suprafețelor de teren deținute atâta timp cât aceasta se notifică în scris Delegatului, constituind motiv de actualizare a cantităților contractate;
4. Servicii/lucrări prestate – serviciile/lucrările de iluminat public, prestate în baza prezentului Contract, în condiții de siguranță, rentabilitate și eficiență economică;
5. Serviciul de Iluminat Public – activitatea de utilitate publică și de interes economic și social general, aflată sub autoritatea administrației publice locale, care are drept scop asigurarea iluminatului căilor de circulație rutieră, arhitectural, pietonal, ornamental şi ornamental-festiv;
6. Sistem de Iluminat Public - (denumit în continuare S.I.P.) – ansamblul tehnologic și funcțional, amplasat într-o dispunere logică în scopul realizării unui mediu luminos confortabil și/sau funcțional și/sau estetic, format din: puncte de aprindere, cutii de distribuţie, cutii de trecere, cutii de conexiune, linii electrice de joasă tensiune subterane sau aeriene, fundații, stâlpi, instalaţii de legare la pământ, console, aparate de iluminat, accesorii, conductoare, izolatoare, cleme, armături, echipamente de comandă, automatizare şi măsurare utilizate pentru iluminatul public.
7. Instalații și echipamente ale S.I.P. - părțile componente necesare pentru prestarea serviciului de iluminat public, ce sunt amplasate în aria prestării. Instalațiile sunt compuse din:

* Instalații existente – prezente în tabelele anexate, parte integrantă din Contract:

- Iluminat stradal-pietonal – iluminatul căilor de acces pietonal și al locurilor de agrement;

- Iluminat stradal-rutier – iluminatul căilor de circulație rutieră

1. Sistem de distribuție a energiei electrice – totalitatea instalațiilor deținute de un operator de distribuție care cuprinde ansamblul de linii, inclusiv elemente de susținere și de protecție ale acestora, stații electrice, posturi de transformare și alte echipamente electroenergetice conectate între ele, cu tensiunea de linie nominală până la 110 kV inclusiv, destinate transmiterii energiei electrice de la rețelele electrice de transport sau de la producători către instalațiile proprii ale consumatorilor de energie electrică;
2. Rețea electrică de joasă tensiune destinată iluminatului public – parte componentă a S.I.P., constituie ansamblul de posturi de transformare, puncte de aprindere, cutii de distribuție, cutii de conexiuni, echipamente de comandă/control și măsură, instalații de legare la pământ, conductoare, izolatoare, cleme, armături, stâlpi, fundații, console, aparate de iluminat și accesorii destinate exclusiv iluminatului public;
3. Sursă de lumină / lampă – obiectul sau suprafața care emite radiații optice în mod uzual vizibile, produse prin conversie de energie, și care este caracterizată printr-un ansamblu de proprietăți energetice, fotometrice și/sau mecanice;

m) Dispozitiv (corp ) de iluminat - aparatul de iluminat care servește la distribuţia, filtrarea sau transmisia luminii produse de la una sau mai multe lămpi către exterior;

1. Aparate de iluminat cu descărcări – aparate de iluminat a căror emisie luminoasă este produsă printr-o descărcare electrică într-un gaz sau în vapori metalici ori într-un amestec de mai multe gaze și/sau vapori metalici;
2. Aparate de iluminat cu LED – aparate de iluminat a căror emisie luminoasă este produsă cu ajutorul diodelor emițătoare de lumină prin procesul de polarizare.
3. Tablou electric de alimentare, distribuție, conectare/deconectare – ansamblu fizic unitar ce poate conține, după caz, echipamentul de protecție, comandă, automatizare, măsură și control, protejat împotriva accesului accidental, destinat sistemului de iluminat public;
4. Servicii – reprezintă serviciile și lucrările efectuate de Delegat în scopul administrării, gestionării exploatării, întreținerii Sistemului de Iluminat Public.
5. Lucrări de întreținere – ansamblul de operații de volum redus, executate periodic sau neprogramat în activitatea de exploatare, având drept scop menţinerea în stare tehnică corespunzătoare a diferitelor subansambluri ale instalaţiilor;
6. Lucrări de menținere – schimbarea materialelor necesare bunei funcționări în regim de continuitate și performanță a instalațiilor și care nu țin de lucrări de întreținere. Asigurarea nivelurilor de luminanță și iluminare cu respectarea clasificării drumurilor în funcție de grupa de clasificare din care face parte fiecare cale rutieră/alee, parc, etc.
7. Lucrări de înlocuire – totalitatea lucrărilor care sunt necesare datorită înlocuirii complete sau parțiale a mijloacelor fixe ce compun Sistemul de Iluminat Public proprietate a Delegatarului;
8. Disfuncționalitățile - reprezintă o avarie la instalațiile și echipamentele S.I.P. (defecțiune, accident, vandalism, etc);
9. Autorități de reglementare competente – Autoritatea Națională de Reglementare pentru Serviciile Comunitare de Utilități Publice (A.N.R.S.C.) și Autoritatea Națională de Reglementare în domeniul Energiei (A.N.R.E.);

w) Exploatarea/utilizarea Sistemului de Iluminat Public – ansamblul de operațiuni și activități executate pentru asigurarea continuității și calității Serviciului de Iluminat Public în condiții tehnico-economice și de siguranță corespunzătoare;

1. Furnizarea serviciilor - exercitarea tuturor drepturilor și îndeplinirea tuturor obligațiilor ce revin Delegatului potrivit prezentului Contract, pentru a asigura continuitatea serviciului de iluminat public la nivelul de performanță prevăzut în Regulamentul Serviciului de Iluminat Public din comuna Zătreni și a normelor incidente din legislația națională și comunitară;
2. Grad de asigurare în furnizare – nivel procentual de asigurare a furnizării serviciului necesar utilizatorului, într-un interval de timp;
3. Indicatori de performanță garantați – parametri ai Serviciului de Iluminat Public prestat, pentru care se stabilesc niveluri minime de calitate și pentru care sunt prevăzute penalizări în licență sau în contractele de delegare de gestiune, în cazul nerealizării lor;
4. Indicatori de performanță generali – parametri ai Serviciului de Iluminat Public prestat, pentru care se stabilesc niveluri minime de calitate, urmăriți la nivelul operatorilor și care reprezintă condiții de acordare sau de retragere a licenței, dar pentru care nu sunt prevăzute penalizări în contractele de prestări de servicii, în cazul nerealizării lor;
5. Licență – actul tehnic și juridic emis de către A.N.R.S.C., prin care se recunoaște calitatea de operator al Serviciului de Iluminat Public, precum și capacitatea și dreptul de a presta/executa acest tip de serviciu/lucrări;

aa) Zi – zi calendaristică; an – 365 de zile.

# ARTICOLUL 2 – INTERPRETAREA CONTRACTULUI

**Art.2.1.** Contractul de delegare a gestiunii Serviciului de Iluminat Public din Comuna Zătreniinclude:

1. Caietul de Sarcini;
2. Propunerea financiară, propunerea tehnică, fișele tehnice din cadrul ofertei;
3. Studiul de Oportunitate privind alegerea formei de gestiune a S.I.P. , Regulamentul S.I.P. din Comuna Zătreni;
4. Inventarul bunurilor mobile şi imobile, aferente Sistemului de Iluminat Public din Comuna Zătreni;
5. Procesul-verbal de predare-primire a bunurilor ce fac parte din Inventarul bunurilor mobile şi imobile aferente Sistemului de Iluminat Public din Comuna Zătreni.

**Art. 2.2.** Documentele Contractului Documentele contractului sunt:

- formularul de ofertă si anexele acestuia

* caietul de sarcini al achiziţiei inclusiv clarificările și/sau măsurile de remediere aduse până la depunerea ofertelor ce privesc aspectele tehnice și financiare
* propunere tehnică și propunerea financiară, inclusiv clarificările din perioada de evaluare;
* garanția de bună execuție;
* acord de asociere (dacă este cazul);
* contract de subcontractare (dacă este cazul);
* angajament ferm (dacă este cazul);
* acte adiționale (dacă este cazul);

- dovada dispunerii/deținerii în proprietate a spațiilor de depozitare .

**Art.2.3.** Prezentul Contract este guvernat de legislația specifică, republicată și actualizată, în materia serviciului de iluminat public, respectiv Legea nr. 230/2006 a serviciului de iluminat public și Legea nr. 51/2006 a serviciilor comunitare de utilități publice, ale căror dispoziții se completează cu prevederile Legii contenciosului administrativ nr. 554/2004, cu modificările şi completările ulterioare şi cu cele ale Legii nr. 287/2009, republicată, cu modificările ulterioare, în măsura în care prevederile acestora din urmă nu sunt contrare.

**Art. 2.4.** Cu excepția unor prevederi contrare, cuvintele la forma singular vor include forma de plural și viceversa, acolo unde acest lucru este permis de context.

**Art.2.5.** Termenul de ”zi” ori ”zile” sau orice referire la zile reprezintă zile calendaristice, dacă nu se specifică în mod diferit.

**Art. 2.6.** Pe durata prezentului Contract, Delegatarul, ca autoritate publică are obligația de a asigura liniștită folosință și exploatare de către Delegat a sistemului de iluminat public din toate zonele pe care le gestionează, sens în care Delegatul se va bucura de drepturile prevăzute la art. 5.2 din prezentul Contract.

**Art.2.7.** Pe durata prezentului Contract, Părțile se obligă să îndeplinească cu bună-credință obligațiile asumate, să nu întreprindă niciun act sau activitate în scopul prejudicierii celeilalte Părți, să se informeze reciproc și să coopereze în vederea îndeplinirii obligațiilor asumate.

# ARTICOLUL 3 – OBIECTUL CONTRACTULUI

**Art. 3.1.** Prezentul Contract are ca obiect delegarea gestiunii Serviciului de Iluminat Public pentru activitățile componente de întreținere, mentenanță, gestionare a sistemului de iluminat public, în conformitate cu obiectivele Delegatarului, prevăzute la art. 3.2. din prezentul Contract.

Exploatarea Sistemului de Iluminat Public reprezintă ansamblul de operațiuni și activități executate pentru asigurarea continuității și calității serviciului de iluminat public în condiții tehnico-economice și de siguranță corespunzătoare cu respectarea indicatorilor de performanţă, a nivelurilor de iluminare şi luminanță prevăzute de normativele specifice domeniului.

Întreținerea Sistemului de Iluminat Public reprezintă ansamblul de operațiuni de volum redus, executate periodic sau neprogramat în activitatea de exploatare, având drept scop menținerea în stare tehnică corespunzătoare a diferitelor subansambluri ale instalațiilor.

Serviciul de Iluminat Public cuprinde: iluminatul stradal-rutier, iluminatul stradal-pietonal, iluminatul arhitectural, iluminatul ornamental, iluminatul ornamental-festiv.

Delegatul își va asuma responsabilitatea de a exploata, întreține și menține Sistemul de Iluminat Public în limitele prevăzute în prezentul Contract și în legislația specifică în domeniu, pe întregul teritoriu definit de aria prestării, pe toată durata Contractului.

* + **Art. 3.2.** Obiectivele Delegatarului sunt:
  + întreținerea și menținerea în funcțiune a Sistemului de Iluminat Public și garantarea permanenței în funcționare a iluminatului public;
  + reducerea cheltuielilor de întreținere și exploatare, a costurilor aferente sistemului de iluminat public;
  + optimizarea consumului de energie electrică pentru iluminatul public;
  + gestionarea eficientă a consumului de energie electrică necesară iluminatului public și propunerea de programe personalizate de aprindere / stingere și dimare a iluminatului;
  + programarea și finanțarea activităților de exploatare, întreținere a iluminatului public si a instalațiilor aferente acestuia;
  + identificarea zonelor cu risc in ceea ce privește buna funcționare a iluminatului public si propuneri de lucrări de îmbunătățire a parametrilor tehnici;

**Art. 3.3.** Activitățile componente ale serviciului de iluminat public ce face obiectul delegării de gestiune sunt următoarele:

* + Întreținerea, mentenanța, exploatarea S.I.P. Zătreni

**Art. 3.4.** În derularea prezentului Contract, Delegatul va utiliza următoarele categorii de bunuri:

1. bunuri de retur, reprezentate de Sistemul de Iluminat Public preluat iniţial de Delegat pe baza de proces verbal de primire – predare de la Delegatar. Aceste bunuri se returnează integral la încetarea Contractului.
2. bunuri proprii, reprezentând bunurile care aparțin Delegatului, utilizate de acesta pe durata Contractului şi care la expirarea Contractului rămân în proprietatea Delegatului, atâta timp cât nu sunt înglobate în componente ale S.I.P. iar extragerea acestora ar perturba chiar și local sau parțial funcționalitatea iluminatului.

**Art. 3.5.** Delegatarul are obligația de a plăti contravaloarea activităților de menținere, întreținere, exploatare a Sistemului de Iluminat Public efectuate de către Delegat în conformitate cu prevederile Contractului, doar în situația în care delegatul și-a îndeplilinit în mod corespunzător și în totalitate obligațiile contractuale.

# ARTICOLUL 4 – DURATA CONTRACTULUI. TERMENE

**Art. 4.1.** Durata prezentului Contract este de **5 ani (60de luni)** și intră în vigoare de la data semnării lui de către Părți.

**Art. 4.2.** Delegatul va întocmi la începutul fiecărui an nou, *Programul anual de activități de întreținere -menținere a Sistemului de Iluminat Public* pe care le va comunica Delegatarului până la data de 20 a primei luni din anul nou de contract, în vederea aprobării acestora. Delegatarul va bugeta valoarea anuală a serviciilor de mentenanță și întreținere doar pe baza programelor aprobate.

# ARTICOLUL 5 – DREPTURILE ȘI OBLIGAȚIILE PĂRȚILOR

**Art. 5.1. Obligațiile Delegatului:**

* + 1. **Obligațiile generale ale Delegatului:**

1. Delegatul se obligă să furnizeze în mod permanent, continuu și constant Serviciul de Iluminat Public, la nivelul de calitate conform cu oferta tehnică și în conformitate cu prevederile standardelor de iluminat, cu eventualele modificări apărute pe perioada derulării Contractului, să adapteze serviciile prestate la cerințele Delegatarului, respectând normele, standardele și alte acte normative din domeniu aflate în vigoare. Atribuțiile și obligațiile Delegatului nu vor fi afectate de nerealizarea obligațiilor operatorului de distribuție a energiei electrice licențiat A.N.R.E., în ceea ce privește obligația acestuia de a respecta prevederile din*”Standardul de Performanță pentru serviciul de distribuție a energiei electrice”* aprobat prin Ordinul A.N.R.E. nr. 49/2017.
2. După intrarea în vigoare a Contractului, Delegatul va elabora *„Programul anual de activități de întreținere-menținere a Sistemului de Iluminat Public”* ale Comunei Zătreni. Programele vor fi întocmite în conformitate cu Caietul de Sarcini și oferta tehnică, în termen de **30 zile** de la semnarea contractului, **cu respectarea art. 7.2 din contract.**
3. Delegatul se obligă să efectueze lucrările de menținere-întreținere în conformitate cu *”Programul anual de activități de întreținere-menținere a Sistemului de Iluminat Public”* (lucrări programate, distincte de cele privind soluționarea sesizărilor/reclamațiilor) aprobat de către Delegatar.
4. Delegatul va prezenta Delegatarului**:**
   1. *„Programul anual de activități de întreținere-menținere a Sistemului de Iluminat Public”*, defalcat pe zile/luni, în termen de 30 de zile de la semnarea contractului și, ulterior, până la data de **20 ianuarie** a fiecărui an calendaristic.
   2. Delegatar, în termen de 30 de zile de la solicitarea scrisă a acestuia.

*Lucrările/serviciile cuprinse în programele menționate la pct. (i) și (ii) vor fi executate numai după aprobarea lor de către Delegatar, fără să mai fie nevoie de emiterea de comenzi (lunare/trimestriale, etc).*

1. Programele propuse de către Delegat pot fi modificate de către Delegatar în funcție de prioritățile acestuia din urmă, precum și în funcție de orice alte cauze justificate.

În ipoteza în care Delegatul va propune modificarea programului ulterior aprobării acestuia de către Delegatar, Delegatarul se va pronunța asupra acestui aspect în termen de **20 zile lucrătoare** de la primirea propunerii de modificare.

1. Din programul de servicii/lucrări de menținere-întreținere a Sistemului de Iluminat Public nu fac parte sesizările/reclamațiile transmise de către Delegatar sau beneficiarii serviciului de iluminat public.
2. Delegatul va executa activitățile de întreținere-menținere și va consemna activitatea prestată în Raportul detaliat lunar al prestaţiilor de exploatare și întreținere, pentru fiecare tip de activitate. Raportul detaliat lunar al prestaţiilor de exploatare și întreținere se va întocmi pe baza fișelor de lucru zilnice. Fișele de lucru zilnice pentru activitatea de menținere-întreținere vor fi întocmite de către Delegat în mod distinct și vor fi împărțite astfel:
   1. Fișe de lucru privind lucrările pentru soluționarea reclamațiilor/sesizărilor;

(ii)Fișe de lucru privind serviciile/lucrările cuprinse în *”Programul anual de activități de întreținere- menținere a Sistemului de Iluminat Public”*

1. Delegatul va permite accesul personalului din partea Delegatarului responsabil de execuția Contractului la toate documentele necesare, pentru verificarea cantității și calității activităților efectuate de către Delegat.
2. Delegatul va organiza și administra evidența reclamațiilor/sesizărilor primite de la Delegatar și beneficiarii Serviciului de Iluminat Public în Registrul unic de reclamații/sesizări, pe toată durata Contractului.

Registrul unic de reclamații/sesizări va cuprinde minimum următoarele rubrici:

* Numărul de înregistrare a reclamației/sesizării;
* Data primirii acesteia;
* Data înregistrării acesteia;
* Numele persoanei fizice sau juridice care a reclamat/sesizat;
* Numărul de telefon al persoanei, numărul aplicației din platforma de sesizari
* Locația defectului;
* Tipul defectului;
* Data intervenției pentru soluționare;
* Modul de soluționare (da sau nu);
* Motivul pentru care nu s-a soluționat;
* Numele persoanelor din echipele operative care au intervenit;
* Durata intervenției;
* Observații;
* Fotografii de la locul intervenției la solicitarea Delegatarului;

Registrul unic de reclamații/sesizări va fi ținut de către Delegat și în format digital .

Delegatul are obligația să acționeze pentru soluționarea reclamațiilor/sesizărilor în termenele prevăzute în Regulamentul S.I.P. și în Caietului de sarcini.

Un raport asupra reclamațiilor/sesizărilor primite, cât și modul de soluționare, se va transmite lunar de către Delegat, Delegatarului odată cu Raportul detaliat lunar al prestaţiilor de exploatare și întreținere.

Delegatul va avea în vedere respectarea cu strictețe a prevederilor naționale și comunitare referitoare la protecția persoanelor fizice în ceea ce privește prelucrarea datelor cu caracter personal și va acționa pentru a proteja și gestiona corespunzător circulația acestor date.

1. Delegatul va anunța în scris Delegatarul de orice întrerupere a activităților aferente Contractului, cât și a modificărilor de personal, utilaje etc., în cel mult **12 ore** de la apariția cauzei, însoțită de motivarea acesteia.
2. În cazul în care Delegatul sesizează existența sau posibilitatea existenței unei cauze de natură să producă imposibilitatea realizării oricărei activități ori a serviciului public, va notifica în cel mult **48 de ore**, de la constatare în scris Delegatarul, în vederea luării măsurilor ce se impun pentru asigurarea continuității și activității în domeniul S.I.P.
3. Delegatul va întocmi Raportul detaliat al prestaţiilor de exploatare și întreținere lunar, precum și de câte ori este nevoie, structurat pe categorii de activități, pe care le va trimite spre verificare și decontare Delegatarului până în data de 10 a lunii următoare.
4. Pe toată durata Contractului, Delegatul este singurul administrator al Sistemului de Iluminat Public și răspunzător de incidentele sau accidentele provocate de funcționarea neconformă a acestuia și a tuturor componentelor lui, răspunzând integral pentru toate operaţiunile efectuate și pentru procedeele de execuție folosite, atunci când acestea sunt efectuate de el sau în numele lui, precum și toate actele justificative încheiate pe durata Contractului în legătură cu Sistemul de Iluminat Public, care au legătură cu obiectul prezentului Contract.
5. Delegatul are obligația să solicite și să obțină eliberarea licenței de operare a serviciului în termen de maxim **90 de zile** de la data semnării Contractului, și să o pună la dispoziția Delegatarului, în situația în care nu deținea această licență. Pe toată perioada Contractului, Delegatul se obligă să dețină și să actualizeze, în condițiile legii, licența de operare A.N.R.S.C., precum și orice alt atestat, autorizație sau certificat, necesare potrivit legii pentru prestarea serviciului de iluminat public.
6. Pe toată perioada Contractului, Delegatul se obligă să furnizeze Delegatarului, A.N.R.S.C., A.N.R.E. și altor instituții abilitate, informațiile solicitate și să asigure accesul la toate informațiile necesare verificării și evaluării, funcționării și dezvoltării Sistemului de Iluminat Public.
7. Delegatul va respecta și se va supune pe toată perioada desfășurării Contractului, prevederilor din Regulamentul Serviciului de Iluminat Public al Comunei Zătreni. Nerespectarea acestor prevederi sau a modului de lucru prevăzut în Regulament va atrage sancțiuni din partea Delegatarului.
8. Delegatul trebuie să dețină și să păstreze la sediul său documentația pusă la dispoziție de către Delegatar, după caz, necesară desfășurării în condiții de siguranță a Serviciului de Iluminat Public.
9. Pe toată perioada de executare a Contractului, Delegatul are obligația de a deține licența de operare la care se face referire la art. 1 lit. ff), precum și alte autorizații/ licențe impuse de legislație, în caz contrar aplicându-se sancțiunea prevăzută la art. 18.1.4. din prezentul Contract.

Aceeași sancțiune operează și în situația imposibilității delegatului de a obține licența în termenul prevăzut la lit. r) a prezentului articol. Sancțiunea rezilierii contractului atrage consecința reținerii garanției de bună execuție și suplimentar plata de daune-interese pentru diferența dintre valoarea garanției de bună execuție constituită și cuantumul prejudiciului efectiv cauzat delegatarului.

1. La încetarea Contractului din alte cauze decât prin ajungere la termen sau datorată cazurilor de forță majoră, Delegatul este obligat la solicitarea Delegatarului să asigure continuitatea prestării activităţilor în condițiile stipulate în Contract, până la data desemnării noului Delegat, pe o durată de cel mult **90 de zile**, în termenii financiari ai prezentului Contract. În cazul în care încetarea Contractului dă dreptul Delegatarului la perceperea de penalități, acestea vor fi deduse din facturile emise pentru perioada extra- contractuală de 90 (nouăzeci) de zile.
2. Delegatul se obligă să predea la încetarea din orice cauză a Contractului toată documentația tehnico- economică referitoare la serviciul prestat și toate actele încheiate în derularea prezentului Contract, precum si bunurile de retur, inclusiv baza de date a Sistemului de Iluminat Public, sens în care persoanele responsabile desemnate de fiecare dintre părți vor încheia un proces – verbal de predare – primire în cuprinsul căruia vor fi menționate toate înscrisurile ce compun documentația.
3. Să asigure personalul de specialitate necesar prestării serviciului în condiții de bună funcționare și în siguranță a iluminatului public din raza teritorial administrativă a Comunei Zătreni.
4. Persoanele responsabile, din partea Delegatului, pentru buna îndeplinire a Contractului sunt:\_\_\_\_\_\_\_\_\_\_

w)Delegatarul nu va fi responsabil pentru nici un fel de daune-interese, compensații plătibile prin lege, în privința sau ca urmare a unui accident ori prejudiciu adus unui muncitor sau altei persoane angajate de Delegat, cu excepția accidentelor sau prejudiciilor rezultate din vina Delegatarului sau a angajaților acestuia.

x)Cesionarea prezentului Contract și subdelegarea activităților ce fac obiectul prezentului Contract sunt interzise, sub sancțiunea rezilierii de drept a Contractului.

* + 1. **Obligațiile specifice ale Delegatului:**

1. Să pună în aplicare metode performante de management, care să conducă la reducerea costurilor de operare, inclusiv prin aplicarea procedurilor concurențiale impuse de normele legale;
2. Să promoveze în continuare exploatarea eficientă a infrastructurii aferente Sistemului de Iluminat Public privite ca un întreg funcțional și considerată ca un patrimoniu din punct de vedere juridic;
3. Să asigure menținerea în stare de funcționare a Sistemului de Iluminat Public exploatarea, întreținerea cu respectarea prescripțiilor, normelor și normativelor tehnice în vigoare;
4. Să execute reparațiile necesare asupra întregului Sistem de Iluminat Public, astfel încât serviciul de iluminat public să corespundă exigențelor impuse, conform programului prevăzut la art. 5.1.1;
5. Să ia măsuri în maxim 24 ore de la primirea sesizărilor în vederea remedierii oricăror defecțiuni, deranjamente, reclamații/sesizări sau avarii în funcționarea Sistemului de Iluminat Public și să limiteze durata nefuncționalității iluminatului public. În cazul în care acest lucru nu este posibil, Delegatul va motiva în scris prin adresă motivele și complexitatea lor și va solicita derogare din partea Delegatarului, fără a fi penalizat, propunând un termen de soluționare definitiv a acestora de maxim 72 ore.
6. Să informeze Delegatarul cu cel puțin 48 de ore înainte în cazul în care este necesară întreruperea parțială sau totală a funcționării instalațiilor pentru executarea serviciilor și/sau a lucrărilor;
7. Toate materialele utilizate în cadrul lucrărilor vor fi noi și vor îndeplini condițiile de calitate impuse prin normativele tehnice în vigoare, prin documentația de atribuire (fișe tehnice) și oferta prezentată de către Delegat.
8. Pentru asigurarea îndeplinirii indicatorilor de performanță aprobați, pentru funcționarea în condiții de siguranța si continuitate a serviciului de iluminat public precum și pentru a preîntâmpina consecințele cauzate de eventuale avarii, accidente, furturi, Delegatul este obligat sa constituie un stoc minim de produse conform prevederilor din Caietul de Sarcini.
9. Materialele și echipamentele recuperate lunar ca urmare a lucrărilor/reparațiilor efectuate se vor preda pe categorii, pe bază de proces-verbal încheiat între Delegat și Delegatar, după cum urmează:
   * Materialele electrice rezultate în urma lucrărilor de înlocuire – obiecte de inventar, mijloace fixe (de exemplu.: stâlp de iluminat, corp de iluminat, etc.), vor fi predate la depozitele Comunei Zătreni sau în altă locație comunicată de către Delegatar;
10. Să efectueze serviciile și lucrările ce fac obiectul prezentului Contract, cu respectarea tuturor normelor de securitate și de protecție a muncii de securitate împotriva incendiilor;
11. Să pună la dispoziția Delegatarului – la data de 10 a lunii următoare – documentația solicitată de acesta, impusă prin Contract și în forma cerută, în vederea decontării periodice;
12. Să răspundă corespunzător la solicitările Delegatarului de a efectua verificări asupra S.I.P. (condiții calitative și cantitative) ;
13. Să plătească despăgubiri Delegatarului, persoanelor fizice sau juridice pentru prejudiciile provocate din culpa sa și/ sau datorate faptelor angajaților/ colaboratorilor/ subcontractanților conform prevederilor legale și prezentului contract ;
14. Să asigure exploatarea eficace, în regim de continuitate, a lucrărilor și serviciilor care fac obiectul Contractului, în conformitate cu cerințele și destinațiile impuse de Delegatar și reglementările specifice în vigoare.

o) Delegatul se obligă să despăgubească delegatarul împotriva oricăror:

- reclamații și acțiuni în justiție, ce rezultă din încălcarea unor drepturi de proprietate intelectuală, legate de echipamentele, materialele, instalațiile sau utilajele folosite

- daune -interese, costuri, taxe și chletuieli de orice natură,

p). Delegatul răspunde pentru :

* controlul calității serviciului asigurat
* menținerea în stare de funcționare a aparatelor de iluminat
* aplicarea măsurilor necesare pentru prevenirea deteriorării aparatelor sistemului de iluminat public.
* asigurarea funcționalității instalațiilor de iluminat , în conformitate cu programele aprobate,
* asigurarea, pe toata durata de prestare a serviciului, de personal calificat și în număr suficient pentru îndeplinirea activităților ce fac obiectul prezentului contract
* respectarea instrucțiunilor furnizorilor de echipamente
* formularea de propuneri privind îmbunătățirea sistemului de iluminat public
* asigurarea de personal de intervenție operativă
* să intervină de urgență, în maxim o ora de la apariția defecțiunii, în cazul întreruperilor în funcționarea întregului sistem de iluminat public sau întreruperilor în funcționarea iluminatului public în mai multe străzi și / sau zone.
* ținerea în evidență a corpurilor de iluminat public existent pe tip, putere conform structurii prevăzută de Lege , prezentarea acestora către Delegatar.
* să asigure resursele umane, materiale, instalațiile și echipamentele si alte resurse , fie de natură provizorie fie definitivă, cerute pentru îndeplinirea Contractului, așa cum sunt prevăzute în Caiet de sarcini, contract ș.a.m.d
  1. **Drepturile Delegatului**

1. Delegatul va exercita cu titlu gratuit dreptul de uz și de servitute asupra terenurilor și a bunurilor proprietatea publică și privată aparținând Comunei Zătreni, în condițiile legii, după cum urmează:
   * Dreptul de uz pentru executarea lucrărilor de infrastructură privind prestarea serviciului de iluminat public, pe baza avizului obținut din partea Delegatarului;
   * Dreptul de servitute de trecere subterană, de suprafață sau aeriană pentru instalarea Sistemului de Iluminat Public;
2. Delegatul are dreptul de a presta servicii/lucrări de întreținere-menținere, potrivit obiectivelor și standardelor de calitate stabilite de Delegatar, impuse de Regulamentul Serviciului de Iluminat Public cu indicatorii de performanță stabiliți.
3. Delegatul are dreptul de a propune Delegatarului ajustarea sau, după caz, modificarea tarifelor unitare ofertate conform prevederilor contractuale.
   1. **Obligațiile Delegatarului**
4. Delegatarul se obligă să asigure toate condițiile necesare pentru buna realizare a lucrărilor și serviciilor.Delegatarul va pune la dispoziția Delegatului toată documentația existentă la data semnării Contractului, privind S.I.P.
5. Delegatarul va transmite Delegatului, pe toată durata Contractului, documentele de care dispune, necesare îndeplinirii obiectului Contractului.
6. Delegatarul va încredința Delegatului lucrările și serviciile care fac obiectul prezentului Contract.
7. Delegatarul trebuie să asigure asistență și protecție pentru cazul unor intervenţii / lucrări ce presupun exercitarea autorității publice.
8. Delegatarul va asigura controlul prestației și lucrărilor conform art. 8 din prezentul Contract.
9. Delegatarul va efectua plata tuturor drepturilor cuvenite Delegatului în urma prestațiilor/lucrărilor desfășurate conform Contractului, în modalitatea convenită în acest Contract, pe baza situațiilor de lucrări confirmate.
10. Delegatarul își rezervă dreptul de control asupra serviciilor/sesizărilor Delegatului, având posibilitatea ca în momentul în care constată că serviciile/lucrările sunt necorespunzătoare/neconforme în raport cu prevederile cuprinse în Documentele Contractului și să recurgă la sancțiunile prevăzute în Contract ori cele stabilite prin lege.
11. Delegatarul se obligă să verifice periodic următoarele:
    * Serviciul de Iluminat Public furnizat și nivelul de calitate al acestuia;
    * Îndeplinirea indicatorilor de performanță și aplicarea sancțiunilor pentru neîndeplinirea acestora
    * Orice alte verificări pe care le consideră necesare.
    1. **Drepturile Delegatarului**
12. Delegatarul are dreptul de a stabili strategia privind întreținerea – menținerea Sistemului de Iluminat Public.
13. Delegatarul își păstrează dreptul de a aproba, supraveghea și de a controla:
    * + modul de îndeplinire a obligațiilor contractuale asumate de către Delegat și activitățile desfășurate de acesta;
      + calitatea și eficiența serviciului, corespunzător indicatorilor de performanță aprobați ai Serviciului de Iluminat Public;
      + modul de întreținere, exploatare, conservare și de menținere în funcțiune a Sistemului de Iluminat Public.
14. Delegatarul are dreptul să aplice clauzele sancționatorii în cazul în care Delegatul nu respectă prevederile din Contract, inclusiv prevederile din Regulamentul Serviciului de Iluminat Public și din Caietul de sarcini anexate la acesta, și nu asigură indicatorii de performanță și de continuitate ai serviciului ce face obiectul Contractului.
15. Delegatarul are dreptul să invite Delegatul pentru discuții, în vederea concilierii diferendelor apărute în relația cu beneficiarii serviciului de iluminat public din Comuna Zătreni.
16. Delegatarul are dreptul să verifice respectarea clauzelor de întreținere și menținere a bunurilor publice sau private aferente serviciului prestat de către Delegat în baza prezentului Contract.
17. Delegatarul are dreptul a verifica modul în care este satisfăcut interesul public, să verifice respectarea obligațiilor asumate prin Contract în condițiile prevăzute în Caietul de sarcini și în Regulamentul Serviciului de Iluminat Public.

# ARTICOLUL 6 – RĂSPUNDEREA DELEGATULUI

**Art. 6.1. Limitele răspunderii**

Delegatul nu poate fi tras la răspundere pentru nerespectarea obligațiilor sale și/sau pentru pagubele (de orice natură și oricare ar fi prejudiciul) rezultate din:

1. Fulgerarea (trăsnetul) directă asupra unuia dintre elementele instalației;
2. Ceața (în ceea privește asigurarea nivelului de iluminare);
3. Întreruperea alimentării cu energie electrică de către operatorul de distribuție de energie electrică, din

motive independente de Delegat;

1. Deteriorarea rețelelor din cauza pagubelor rezultate ca urmare a actelor de vandalism, accidente rutiere

sau sustragere (furt) de componente sau echipamente ale Sistemului de Iluminat Public. Delegatul va anunța în scris în acest caz autoritățile ce au competențe legale de anchetare a actelor de vandalism, accidentelor rutiere și sustragerea (furtul) de componente sau echipamente ale Sistemului de Iluminat Public.

1. Deficienta funcționare a instalațiilor din cadrul Sistemului de Iluminat Public cauzată de o lucrare care

nu intră în domeniul de aplicare a acestui Contract și în special datorită existenței unei alte rețele de utilități publice (apă, gaz, termoficare, electricitate, telefonie, drumuri), precum și a cablurilor montate subteran sau la construcția subsolurilor.

f) Întreruperea alimentării cu energie electrică la cererea expresă a Delegatarului.

Cu toate acestea delegatul va lua toate măsurile urgente care se impun în vederea asigurării iluminatului si remedierii situatiilor urgente

**Art.6.2. Administrarea patrimoniului public sau privat**

**Art.6.2.1** Pe toată perioada derulării Contractului, Delegatul preia în administrare integral Sistemul de Iluminat Public din Comuna Zătreni.

**Art. 6.2.2.** Prin prezentul Contract, Delegatul se obligă să respecte și să îndeplinească toate obligațiile ce derivă din **Contractul** privind folosirea infrastructurii sistemului de distribuție a energiei electrice pentru realizarea Serviciului de Iluminat Public, încheiat între Comuna Zătreniși distribuitorul de energie, fără a crea prejudicii în sarcina Delegatarului.

**Art.6.2.2** Delegatul are obligația de a administra patrimoniul Sistemului de Iluminat Public în conformitate cu legislația în vigoare (Legea nr. 51/2006 actualizată și republicată) și cu Regulamentul Serviciului de Iluminat Public, parte integrantă din Contract.

**Art.6.2.3.** Bunurile proprietate publică din componenta Sistemului de Iluminat Public sunt supuse inventarierii anuale și se evidențiază distinct, extracontabil, în patrimoniul Delegatului.

# ARTICOLUL 7 – PROGRAMUL ACTIVTĂȚILOR DE ÎNTREȚINERE-MENȚINERE

**Art.7.1.** În termen de **5 zile** de la data intrării în vigoare a prezentului Contract și în condițiile enunțate în cuprinsul său, Delegatarul va pune la dispoziția Delegatului situația Sistemului de Iluminat Public.

**Art.7.2.** Delegatul va prezenta Delegatarului:

* 1. *„Programul de activități de întreținere-menținere a Sistemului de Iluminat Public”* pentru anul în curs, întocmit în conformitate cu oferta depusă.

**Art.7.3.** Orice modificare a acestor programe se va transmite spre aprobare Delegatarului.

# ARTICOLUL 8 – CONTROLUL ȘI VERIFICAREA LUCRĂRILOR ȘI SERVICIILOR

**Art. 8.1.** Controlul efectuat de Delegatar costă în:

* + 1. Verificarea în teren a serviciilor / lucrărilor efectuate și transmise de Delegat prin fișele de lucru zilnice;
    2. Verificarea reclamațiilor / sesizărilor soluționate de către Delegat;
    3. Înregistrarea restanțelor și comunicarea lor Delegatului;
    4. Verificarea îndeplinirii indicatorilor de performanță privind cantitatea și calitatea serviciului, indicatori stabiliți în Regulamentul Serviciului de Iluminat Public din Comuna Zătreni.
    5. Respectarea îndeplinirii programelor specificate la art. 7.2. din prezentul Contract.

**Art. 8.2.** Delegatarul va întocmi Raportul de control lunar al activității de exploatare și întreținere, în care va consemna şi modul de rezolvare de către Delegat a sesizărilor primite de la beneficiarii serviciului (persoane fizice și juridice) şi eventual penalităţile aplicabile Delegatului pentru deficiențele constatate, conform Contractului. Raportul lunar de control va fi transmis de către Delegatar spre semnare Delegatului. În cazul în care Delegatul are obiecțiuni față raportul de control lunar, va semna cu obiecțiuni și va anexa la raport obiecțiunile formulate. Obiecțiunile Delegatului vor fi analizate de către Delegatar, iar dacă acesta își menține punctul de vedere din raport, va convoca Delegatul la sediul Delegatar pentru mediere și rezolvarea de comun acord a obiecțiunilor.

**Art. 8.3.** În cazul înlocuirii de către Delegat a unui produs/echipament aflat în garanție la Delegații anteriori ai serviciului de iluminat public din Comuna Zătreni– activități care se vor efectua la comanda Delegatarului, acesta va fi predat către Delegatar prin încheierea unui proces-verbal de predare- primire, în care se vor consemna data demontării/înlocuirii, adresa sesizării, tipul produsului/echipamentului înlocuit si materialele înlocuite.

Recuperarea materialelor și echipamentelor aflate în garanție la operatorii/contractorii anteriori ai serviciului, și predarea acestora către Delegat pentru montarea/instalarea acestora în sistem, revin în sarcina Delegatarului. În acest caz, Delegatului i se va deconta operaţiunea de înlocuire, precum și alte operaţiuni aferente, dar fără componenta de material.

# ARTICOLUL 9 – RESTANȚE

**Art. 9.1.** Se consideră restanțe acele servicii / lucrări prevăzute în *Programul activităților de menținere- întreținere a Sistemului de Iluminat Public,* lucrările lunare care nu au fost executate în această perioadă sau care au fost executate incomplet, cât și reclamațiile / sesizările care nu au fost soluționate în luna respectivă. Aceste restanțe sunt constatate și consemnate de către Delegatar în Raportul de control al lunii respective pentru tipul de activitate desfășurată de Delegat.

**Art. 9.2.** Restanțele vor fi trecute de drept în *Programul activităților de menținere-întreținere a Sistemului de Iluminat Public* până la recuperarea lor de către Delegat.

**Art. 9.3.** Verificarea și consemnarea recuperării restanțelor cade în sarcină Delegatarului. Acestea se vor face în prezența Delegatului. Nerespectarea recuperării restanțelor atrage aplicarea art. 15.2. din prezentul Contract.

**Art. 9.4.** Termenul de execuție (unul sau mai multe termene parțiale de execuție) a *Programul activităților de menținere-întreținere a Sistemului de Iluminat Public* va putea fi prelungit, cu acordul Delegatarului, fără a aduce atingere drepturilor cuvenite Delegatului și fără a fi obligat la daune/penalități, dacă nerealizarea lor se datorează unor cauze independente de Delegat, după cum urmează:

a)Apariția unor avarii din motive independente de Delegat, care necesită concentrarea cu prioritate a personalului de execuție al Delegatului pentru eliminarea lor și duce la amânarea lucrărilor curente;

b)Apariția unor reclamații/sesizări care necesită soluționarea operativă și amânarea lucrărilor prevăzute în program;

# ARTICOLUL 10 – RECLAMAȚII / SESIZĂRI

**Art. 10.1.** Reclamațiile/sesizările sunt acele informații aflate în posesia Delegatarului, Delegatului sau a beneficiarilor S.I.P. (persoane fizice, juridice etc.) privind nefuncționabilitatea Sistemului de Iluminat Public și transmise către Delegat în diferite forme de comunicare. Delegatul are obligația de a înregistra în Registrul unic de reclamații/sesizări și să le soluționeze în termenele contractuale. Serviciul de Iluminat Public are ca scop asigurarea iluminatului căilor de circulație auto și pietonale și siguranței utilizatorilor acestuia pe timpul nopții. Din acest motiv, soluționarea reclamațiilor/sesizărilor va reprezenta o prioritate a serviciului.

**Art. 10.2.** Delegatarul își rezervă dreptul de a controla soluționarea reclamațiilor/sesizărilor, stadiul realizării lucrărilor de întreținere-menținere în conformitate cu *Programul activităților de menținere-întreținere a Sistemului de Iluminat Public*, iar orice întârziere care afectează îndeplinirea indicatorilor de performanță a serviciului va atrage aplicarea corespunzătoare a sancțiunilor/penalităților/daunelor.

# ARTICOLUL 11 – GARANȚIA DE BUNĂ EXECUȚIE A CONTRACTULUI

**Art. 11.1** - (1) Garanţia de bună execuţie este de **5,00 %** din valoarea fără TVA, a contractului.

Garanția de bună execuție este **irevocabilă și necondiționată** și se constituie, în conformitate cu prevederile

**art. 154 din Legea 98/2016 actualizată.**

- (2) Delegatul are obligația de a constitui garanția de bună execuție în termen de **5 zile lucrătoare** de la data semnării contractului de către ambele părți. Acest termen poate fi prelungit la solicitarea justificată a contractantului, fără a depăşi **15 zile** de la data semnării contractului de achiziţie publică/contractului subsecvent. Nedepunerea garanției de bună execuție, în condițiile menționate atrage rezilierea contractului, fără îndeplinirea altor formalități din partea Delegatarului.

**Art. 11.2** - Delegatarul se obligă să elibereze garanţia pentru participare în maximum **3 zile lucrătoare** de la constituirea garanției de bună execuție.

**Art. 11.3** Garanția de bună execuție va fi valabilă pe întreaga durată a contractului.

**Art. 11.4** În cazul în care pe parcursul executării contractului de achiziţie publică se suplimentează valoarea acestuia, delegatul are obligaţia de a completa garanţia de bună execuţie în corelaţie cu noua valoare a contactului de achiziţie publică.

**Art. 11.5** În cazul în care durata contractului se prelungește, delegatul are obligația de a prelungi valabilitatea garanției de bună execuție corespunzător cu prelungirea duratei contractului.

**Art. 11.6** Garanția de bună execuție va fi prelungită cu minim **5 zile** înante de expirarea valabilitatii acesteia, in caz contrar se vor aplica prevederile art.18 ( Rezilierea contractului).

**Art. 11.7** - Delegatarul are dreptul de a emite pretenţii asupra garanţiei de bună execuţie, în limita prejudiciului creat, dacă delegatul nu îşi execută/ execută cu întârziere sau execută necorespunzător obligaţiile asumate prin prezentul contract. Anterior emiterii unei pretenţii asupra garanţiei de bună execuţie, delegatarul are obligaţia de a notifica acest lucru delegatului, precizând totodată obligaţiile care nu au fost respectate.

**Art. 11.8** –Delegatarul se obligă să restituie garanţia de bună execuţie în cel mult **14 zile** de la data îndeplinirii de către Delegat a obligaţiilor asumate prin Contract, dacă nu a ridicat până la acea dată pretenţii asupra ei.

# ARTICOLUL 12 – TERMENUL DE EXECUȚIE A SERVICIILOR/LUCRĂRILOR

**Art. 12.1.** Delegatul are obligația de începe efectiv activitățile de menținere-întreținere a Sistemului de Iluminat Public din Comuna Zătreni în termen de **5 zile** de la data emiterii ordinului de incepere.

**Art. 12.2.** Delegatarul are dreptul de a supraveghea desfășurarea execuției lucrărilor/ serviciilor și de a stabili conformitatea lor cu specificațiile din anexele din Contract. Părțile au obligația de a notifica în scris una celeilalte, identitatea reprezentanților atestați profesional în acest scop din partea Delegatului și reprezentanții tehnici din partea Delegatarului.

**Art. 12.3.** După caz, Delegatul are obligația de a nu acoperi lucrările efectuate și care devin ascunse, fără aprobarea Delegatarului. Recepția acestor tip de lucrări se face în prezența Delegatului, ocazie cu care se va încheia și semna procesul-verbal de recepție a lucrărilor ce devin ascunse.

**Art. 12.4.** Delegatul are obligația de a dezveli orice parte sau părți a lucrărilor efectuate, la dispoziția Delegatarului și de a reface această parte sau părți ale lucrărilor, în situația în care execuția nu este conformă cu documentația tehnică și prevederile Contractului / Caietului de Sarcini.

**Art. 12.5.** În cazul în care se constată că serviciile/lucrările sunt de calitate corespunzătoare și au fost executate conform documentației de execuție, cheltuielile privind dezvelirea și refacerea lor vor fi suportate de către Delegatar. În cazul în care se constată că serviciile/lucrările nu sunt de calitate corespunzătoare și nu au fost executate conform documentației de execuție, cheltuielile privind dezvelirea și refacerea lor vor fi suportate , de către Delegat.

# ARTICOLUL 13 – PREȚUL CONTRACTULUI ȘI MODALITĂȚILE DE PLATĂ

**Art. 13.1.** Prețul Contractului este de lei fără TVA, din care:

|  |  |  |
| --- | --- | --- |
| **Nr.** | **Cheltuieli pe categoria de lucrări** | **Valoare exclusiv TVA (lei)** |
| **A.** | Servicii pentru întreținere rețele de iluminat public |  |

La valoarea toatala se adauga TVA-ul aferent conform legii.

**Art. 13.2.** Prestațiile Delegatului se vor achita după cum urmează:

1. Operațiunile de întreținere-menținere a Sistemului de Iluminat Public se vor achita pe baza tarifelor prevăzute în Oferta Financiară, anexă la prezentul Contract. Prețurile unitare ale operațiunilor de întreținere- menținere nu includ TVA.
2. Pe perioada derulării Contractului, nici Delegatarul, nici Delegatul nu sunt ținuți de respectarea cantităților estimate prevăzute în caietul de sarcini și oferta financiară (acestea putând fi mai mici sau mai mari pentru fiecare tip de operațiune), ci doar de tarifele stabilite în oferta financiară și ajustările/modificările de tarife, dacă este cazul.
3. Cantitățile de operațiuni necesare se vor stabili în funcție de necesitățile sistemului de iluminat, în fiecare an, la începutul anului (cu excepția primului an de Contract), pe baza *(i)* programelor de lucrări/servicii de mentenanță și întreținere elaborate de către Delegat, în care va prezenta Delegatarului necesitățile de întreținere și mentenanță ale sistemului;

**Art. 13.3.** (1) Delegatarul va plăti lunar contravaloarea facturilor emise, în termen de cel mult **30 zile** de la data încărcării facturii fiscale pe platforma *RO e-factura*.

(2) Factura pentru serviciile/lucrările prestate se emite doar după aprobarea de către Delegatar a situațiilor de lucrări, în baza Raportului detaliat lunar al activităților.

(3) Neachitarea facturii de către Delegatar în termen de 30 de zile de la data stabilită conform articolului 13.3 alin. (1) atrage penalități de întârziere, potrivit prevederilor art. 15.4. din prezentul Contract.Neplata facturilor datorată neaprobării situațiilor de lucrări, ca urmare a nerespectării obligațiilor de către delegat nu atrage plata penalităților de întârziere .

**Art. 13.4.** Acceptarea la plată a prestațiilor lunare, conform celor de mai sus, este condiționată de prezentarea de către Delegat a Raportului detaliat lunar al prestaţiilor, de aprobarea acestuia de către Delegatar, de semnarea de către Delegat a Raportului de control lunar întocmit de Delegatar fără obiecțiuni, de predarea materialelor recuperate și rezultate în urma lucrărilor/serviciilor și de confirmarea prin semnătură de aprobare de către Delegatar a situației de lucrări.

**Art. 13.5**. În situația în care factura emisă de către Delegat și încărcată pe platforma *RO e-factura* nu are la bază situația de lucrări și raportul detaliat lunar aprobate de către Delegatar aceasta nu produce efecte în sarcina Delegatarului.

**Art. 13.6.** Delegatul se va supune legislației fiscale și contabile aplicabile, acesta având obligația de a-și plăti impozitele, taxele și cheltuielile care-i revin pentru activitatea desfășurată, către bugetul local și de stat.

# ARTICOLUL 14 - AJUSTAREA ȘI MODIFICAREA TARIFELOR UNITARE

**Art. 14.1.** Pe parcursul derulării Contractului, tarifele aferente activităților specifice Serviciului de Iluminat Public se vor putea ajusta sau modifică după caz, începând cu al doilea an de prestare *(doar după primele 12 de luni de la semnarea contractului)*, la solicitarea Delegatului însoțită de documentația de fundamentare.

**Art. 14.2.** (1) Ajustarea tarifelor unitare aferente activităților specifice Serviciului de Iluminat Public (după primele 12 de luni) se va face la tariful ofertat in propunerea financiară, dar nu mai devreme de 12 luni de la ultima ajustare a acestuia.

(2) Ajustarea tarifelor ofertate se va face raportat la indicele prețurilor de consum comunicat de către **Institutul Național de Statistică.**

**Art. 14.3.** Ajustarea și/sau modificarea tarifelor unitare se va efectua în baza hotărârii de aprobare a Consiliului Local al Comunei Zătreni., în conformitate cu Normele metodologice aprobate prin Ordinul A.N.R.S.C. nr. 77/2007 şi cu respectarea prevederilor legilor speciale, prin încheierea unui Act Adițional la Contract.

**Art. 14.4.** Tarifele inițiale aferente activităților specifice Serviciului de Iluminat Public ce fac obiectul Contractului (din structura cărora este exclusă valoarea profitului), se vor putea **ajusta** în raport cu evoluția prețurilor de consum, potrivit următoarelor formule:

V(1) = V(0) + Δ(V), unde:

V(1) - valoarea ajustată a activităţilor specifice serviciului de iluminat public; V(0) - valoarea actuală a activităţilor specifice serviciului de iluminat public;

∆(V) - creşterea valorii aferente activităţilor specifice serviciului de iluminat public;

∆(V) = [∆(ct) + ∆(ct) x r%], unde:

∆(ct) - creşterea cheltuielilor totale (de exploatare) ca urmare a ajustărilor intervenite în costuri. Cheltuielilor totale (de exploatare) sunt stabilite în oferta financiară conform Anexei nr. 1 la Ordinul ANRSC 77/2007;

r% - cota de profit;

∆(ct)n = [V(0) \* RIn-1] / 100, unde: RIn-1 = IPCn-1 – 100

∆(ct)n - creşterea cheltuielilor totale (de exploatare) determinată la momentul ajustării (luna n de la momentul stabilirii valorilor actuale)

RIn-1 – Rata Inflației comunicată de Institutul Național de Statistică pentru perioada cuprinsă între momentul stabilirii valorii actuale V(0) și luna anterioară celei pentru care se face ajustarea (luna n-1 de la stabilirea valorii actuale)

IPCSn-1/0 – indicele prețurilor de consum, comunicat de Institutul Național de Statistică pentru perioada cuprinsă între momentul stabilirii valorii actuale V(0) și luna anterioară celei pentru care se face ajustarea (luna n-1 de la stabilirea valorii actuale).

**Art. 14.5.** (1) Valoarea activităţilor specifice Serviciului de Iluminat Public se poate modifica în următoarele situaţii:

a)la modificarea majoră a costurilor, determinată de realizarea activitatile aferente contractului , în vederea îmbunătăţirii calitative a Sistemului de Iluminat Public;

b)la modificările determinate de prevederile legislative care conduc la creşterea cheltuielilor materiale, a cheltuielilor cu protecţia mediului şi a cheltuielilor de securitate şi sănătate a muncii, a cheltuielilor de personal.

(2) Tarifele inițiale aferente activităților specifice Serviciului de Iluminat Public ce fac obiectul prezentului Contract, se vor putea **modifica** potrivit următoarei formule:

V(1) = V(0) + Δ (V), unde:

V(1) - valoarea modificată a activităţilor specifice serviciului de iluminat public; V(0) - valoarea actuală a activităţilor specifice serviciului de iluminat public;

Δ (V) - creşterea valorii aferente activităţilor specifice serviciului de iluminat public;

Δ (V) = [ Δ (ct) + Δ (ct) x r%], unde:

Δ (ct) - creşterea cheltuielilor totale (ct) ca urmare a modificărilor intervenite în costuri; r% - cota de profit.

**Art. 14.6.** Obiectul ajustării/modificării va fi reprezentat de tarifele ofertate de către Delegat, astfel cum au fost actualizate cu ocazia ajustării/modificării anterioare celei care se solicită de către Delegat la momentul respectiv.

# ARTICOLUL 15 – RĂSPUNDERE ȘI PENALITĂȚI

**Art. 15.1.** În cazul în care din vina sa exclusivă, Delegatul nu își îndeplinește obligațiile asumate prin Contract, atunci Delegatarul este îndreptățit de a percepe ca penalități in conformitate cu prevederile din Codul Fiscal a lucrărilor/serviciilor neexecutate sau executate cu întârziere sau necorespunzător, penalitările se vor calcula din prima zi de întârziere, conform programelor asumate, calculată pentru fiecare zi întârziere, începând cu ziua următoare termenului la care acestea trebuiau finalizate și până la data finalizării acestora, inclusiv.

**Art. 15.2.** Pentru nerespectarea Indicatorilor de performanță ai serviciului, Delegatul va fi obligat la plata de despăgubiri, în cuantumul prevăzut în Regulamentul Serviciului de Iluminat Public, în funcție de indicatorii de performanță care nu au fost respectați.

**Art. 15.3.** Delegatul va plăti orice penalitate/daună prin deduceri din prima factură introdusă la plată ulterior constatării abaterii contractuale ce atrage plata de penalități/daune.

**Art. 15.4.** Neachitarea facturii acceptate la plată, de către Delegatar în termen de **30 de zile** de la data scadenței atrage penalități de întârziere după cum urmează:

a)penalităţile se datorează începând cu prima zi după data scadenței;

b)penalităţile sunt in conformitate cu prevederile Codului Fiscal. fără ca valoarea penalităților să depășească valoarea asupra căreia se calculează.

# ARTICOLUL 16 – FORȚĂ MAJORĂ

**Art. 16.1.** Forța majoră este constatată printr-un certificat emis de către Camera de Comerț și Industrie a României a cărui solicitare și obținere revine părții care o invocă și constituie o cauză de exonerare de răspundere care scutește partea care o invocă de îndeplinirea acelor obligații pe care cazul de forță majoră le împiedică.

**Art. 16.2.** Forța majoră este orice eveniment extern, imprevizibil, absolut invincibil și inevitabil, mai presus de controlul Părților, care nu se datorează greșelii sau vinei acestora, care nu putea fi prevăzut la momentul încheierii contractului și care face imposibilă executarea și, respectiv, îndeplinirea contractului; sunt considerate asemenea evenimente: războaie, incendii, inundații sau orice alte catastrofe naturale, restricții apărute ca urmare a unei carantine, embargou, enumerarea nefiind exhaustivă, ci enunțiativă. Nu este considerată forță majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligațiilor uneia din părți.

**Art. 16.3.** Partea care invocă forța majoră trebuie să notifice acest lucru în scris celeilalte părți în termen de **48 de ore** de la apariția acesteia, cu confirmarea scrisă a organului competent de la locul producerii evenimentului de forță majoră. Partea care invocă forță majoră va lua orice măsuri și va întreprinde orice acțiuni în vederea limitării consecințelor.

**Art. 16.4.** Neîndeplinirea obligației de comunicare a forței majore nu înlătură efectul exonerator de răspundere a acesteia, dar antrenează obligația Părții care o invocă de a repara pagubele cauzate Părții contractante prin faptul necomunicării.

**Art. 16.5.** Dacă Partea care a invocat cazul de forță majoră fusese deja pusă în întârziere cu privire la o obligație înaintea apariției cazului de forță majoră, atunci aceasta nu va fi liberată de îndeplinirea obligației respective.

**Art. 16.6.** Dacă prestarea unor părți substanțiale din serviciile ce fac obiectul Contractului este împiedicată pe o perioadă mai mare de **30 zile** din cauza unui caz de forță majoră, atunci oricare dintre Părți îi poate transmite celeilalte Părți o notificare referitoare la rezilierea Contractului.

**Art. 16.7**. Executarea Contractului va fi suspendată în perioada de acțiune a forței majore, dar fără a prejudicia drepturile ce li se cuveneau Părților până la apariția acesteia.

# ARTICOLUL 17 – MODIFICAREA CONTRACTULUI

**Art. 17.1** Orice modificare a prezentului Contract se va putea realiza numai prin încheierea unui act adițional, semnat de către ambele părți și numai cu aprobarea Consiliului Local al Comunei Zătreni.

**Art. 17.2.** Prețul Contractului va putea fi majorat în următoarele situații:

a) Pe parcursul derulării Contractului, Delegatul preia în gestiune părți din Sistemul de Iluminat Public care au făcut obiectul modernizării/extinderii conform altor contracte încheiate de către Delegatar, iar gestiunea acestor părți din Sistem presupune cantități suplimentare de operațiuni de menținere-întreținere și/sau noi tipuri de operațiuni, care nu au fost prevăzute în prezentul Contract, în limita a maximum 10 % din valoarea Contractului inițial.

La stabilirea tarifelor aferente cantităților suplimentare și/sau a tipurilor noi de operațiuni, Delegatul este obligat să respecte cerințele din Caietul de Sarcini referitoare la modul de fundamentare a tarifelor.

b)În cazul în care vor exista diferențe între cantitățile estimate inițial pe fiecare tip de operațiune și cantitățile real executate, care generează depășirea valorii Contractului, valoarea totală a acestora nu va putea depăși procentul de 10% din valoarea inițială a Contractului, pentru care Părțile vor încheia un act adițional.

**Art. 17.4.** Diferențele dintre cantitățile estimate inițial pe fiecare tip de operațiune și cantitățile real executate nu reprezintă o modificare a Contractului, ci o aplicare automată a clauzelor contractuale, și nu necesită încheierea unui act adițional.

# ARTICOLUL 18 – REZILIEREA ȘI ÎNCETAREA CONTRACTULUI

**Art. 18.1**. Contractul de delegare de gestiune a Serviciului de Iluminat Public din Comuna Zătreniva înceta în următoarele situații:

**Art. 18.1.1.** La expirarea duratei Contractului.

**Art. 18.1.2.** Prin reziliere unilaterală de către Delegatar, fără îndeplinirea niciunei alte alte formalități și fără intervenția instanței de judecată, pe baza unei notificări de reziliere transmise Delegatului cu **30 de zile** înainte de data la care Contractul urmează să înceteze, în cazul în care:

a) Delegatul nu prezintă dovada obținerii licenței ANRSC - Clasa 3 în maxim 90 de zile de la semnarea contractului de delegare.

b)Delegatul nu furnizează garanţiile prevăzute în prezentul contract, iar în cazul în care emitentul garanţiilor/asigurării nu e în măsură să îşi îndeplinească angajamentele și delegatul nu îl înlocuiește deîndată;

c)Delegatul nu execută contractul potrivit obligaţiilor asumate;

d)Delegatul nu respectă indicatorii de performanță ai serviciului, în executarea obligațiilor ce îi revin;

e)Delegatul se află în culpă profesională gravă ce poate fi dovedită de către Delegatar prin orice mijloc de probă;

f)Delegatul refuză sau omite să aducă la îndeplinire dispoziţiile Delegatarului sau ale persoanelor autorizate de către acesta;

g)Delegatul nu adoptă programe de măsuri care să respecte condițiile contractuale de calitate impuse și care să asigure atingerea, într-un interval de timp prestabilit, a parametrilor de calitate asumați;

h)Împotriva Delegatului s-a deschis procedura de faliment, de dizolvare sau de lichidare;

i)Delegatul subdeleagă serviciul sau o parte din activitățile componente ale Serviciului de Iluminat Public ce face obiectul prezentului Contract sau cesionează Contractul;

j)Delegatul înlocuiește sau introduce noi subcontractanți, fără acordul expres al Delegatarului.

**Art. 18.1.3.** Prin reziliere unilaterală de către Delegat, doar în urma unei notificări de reziliere transmise Delegatarului cu cel puțin **90 de zile** înainte de data la care Contractul urmează să înceteze și doar în cazul în care Delegatarul depășește nejustificat termenul de plată prevăzut la **art. 13.3.** din prezentul Contract cu mai mult de **60 de zile.**

**Art. 18.1.4.** Contractul se reziliază de plin drept în cazul în care Delegatului îi este retrasă licența de operare, precum și în cazul în care se constată încălcări repetate ale obligațiilor contractuale timp de **12 luni** de la încheierea Contractului. Rezilierea va avea loc la data transmiterii de către Delegatar, Delegatului a unei notificări privind încetarea Contractului.

**Art. 18.2.** Părțile convin că simpla neexecutare a obligațiilor contractuale constituie punere în întârziere.

**Art. 18.3.** În cazul în care Contractul este reziliat sau încetează conform acestui capitol, Delegatarul va plăti Delegatului doar contravaloarea serviciilor efectuate și acceptate ca fiind conforme până la aceea dată, pe baza rapoartelor lunare de activități și/sau altor documente justificative, cu deducerea penalităților și a daunelor interese, precum și a oricăror alte prejudicii, dacă este cazul.

**Art. 18.4.1.** Părțile înțeleg și acceptă că prin efectul legii, este recunoscut dreptul Delegatarului de a denunța unilateral Contractul în următoarele situații:

a)în cazul modificării Contractului în cursul perioadei sale de valabilitate, altfel decât în cazurile și condițiile prevăzute la **art. 221** din Legea nr. 98/2016, fără organizarea unei noi proceduri de atribuire;

b)dacă Delegatul se afla, la momentul atribuirii Contractului, în una dintre situațiile care ar fi determinat excluderea sa din procedura de atribuire, potrivit **art. 164-167** din Legea nr. 98/2016;

c)Contractul de delegare de gestiune nu ar fi trebuit să fie atribuit contractantului respectiv, având în vedere o încălcare gravă a obligațiilor care rezultă din legislația europeană relevantă și care a fost constatată printr-o decizie a Curții de Justiție a Uniunii Europene.

**Art. 18.4.2.** Denunțarea unilaterala produce efecte în termen de **30 de zile** de la transmiterea notificării Delegatarului către Delegat.

**Art. 18.5.** Contractul încetează prin acordul părților.

# ARTICOLUL 19 – PROTECȚIA PATRIMONIULUI CULTURAL ȘI NAȚIONAL.

**Art. 19.1.** Toate fosilele, monedele, obiectele de valoare sau oricare alte vestigii sau obiecte de interes arheologic descoperite pe amplasamentul serviciilor sunt considerate, în relațiile dintre părți, ca fiind proprietatea absolută a Delegatarului, în condițiile legii.

**Art. 19.2.** Delegatul are obligația de a lua toate precauțiile necesare pentru ca personalul propriu sau oricare alte persoane să nu îndepărteze sau să deterioreze obiectele prevăzute la **art. 19.1** de mai sus, iar imediat după descoperirea și înainte de îndepărtarea lor, de a înștiința Delegatarul despre această descoperire și de a îndeplini dispozițiile primite de la Delegatar, privind îndepărtarea acestora.

**Art. 19.3.** Delegatarul are obligația, de îndată ce a luat la cunoștință despre descoperirea obiectelor prevăzute la **art. 19.1.**, de a înștiința în acest sens organele de Poliție și Comisia Monumentelor Istorice.

# ARTICOLUL 20 – LEGEA APLICABILĂ

**Art. 20.1.** Părțile se angajează să rezolve orice litigiu ivit între ele pe cale amiabilă și să nu se adreseze justiției fără a fi încercat în prealabil o conciliere directă.

**Art. 20.2**. În caz de litigiu, prin derogare de la prevederile **art. 111** din Codul de procedură civilă, competența pentru soluționare aparține instanțelor de la sediul Delegatarului, afară de cazul în care competența este una exclusivă.

**Art. 20.3.** Prezentul Contract este supus legislației române, cu respectarea reglementărilor comunitare obligatorii.

# ARTICOLUL 21 - NOTIFICĂRI ȘI COMUNICĂRI

**Art. 21.1.** Notificările și orice altă eventuală corespondență în legătură cu îndeplinirea prezentului Contract vor fi considerate valabil îndeplinite și vor produce efecte numai dacă vor fi transmise de o parte contractantă celeilalte părţi, în scris, printr-un mijloc de comunicare ce asigură dovada primirii, la adresele menţionate în Contract sau prin fax cu confirmare de primire, și vor fi considerate efectuate la data primirii lor. Notificarea se consideră efectuată și dacă a fost remisă personal, sub semnătură autorizată de primire. Comunicările între Părţi se pot face și prin telefon sau e-mail, cu condiţia confirmării în scris a primirii comunicării.

**Art. 21.2.** Orice document scris trebuie înregistrat atât în momentul transmiterii, cât și în momentul primirii.

**Art. 21.3.** Atunci când există un termen limită pentru primirea unei comunicări scrise, expeditorul trebuie să solicite confirmarea primirii respectivei comunicări. În toate situațiile, expeditorul va lua toate măsurile necesare pentru a asigura primirea în termen a comunicărilor.

**Art. 21.4.** Orice notificare, consimțământ, aprobare, certificare sau decizie a oricărei persoane conform Contractului va fi formulată în scris, dacă nu se prevede altfel. Orice instrucțiuni și ordine verbale vor fi confirmate în scris.

# ARTICOLUL 22 - PREVEDERILE FINALE

**Art. 22.1.** Prezentul Contractul se poate modifica doar prin act adițional.

**Art. 22.2.** Toate modificările, dispozițiile, facturile de plată, procesele verbale, documentele justificative, etc., vor fi transmise între părți în mod oficial prin Registratura Comunei Zătreni.

**Art. 22.3.** Orice documente sau materiale elaborate/produse de către delegat sau de către personalul său salariat ori contractat în vederea executării prezentului contract vor deveni proprietatea exclusivă a Delegatarului. Delegatul nu va utiliza documentele sau materialele mai sus menționate, în colaborările cu terții sau în alte scopuri, fără acordul scris prealabil al Delegatarului.

**Art. 22.4.** Orice schimbare de adresă sau personal responsabil cu derularea și execuția prezentului Contract va fi comunicată în mod oficial celeilalte părți în termen de cel mult **7 zile** de la schimbare.

**Art. 22.5.** Dacă pe durata derulării Contractului intervin modificări legislative în Codul Fiscal (în principal privind taxa pe valoarea adăugată) care să afecteze Contractul, se vor încheia acte adiţionale care să alinieze obligaţiile ofertate la prevederile legale.

**Art. 22.6.** Prezentul contract de delegare a gestiunii Serviciului de Iluminat Public se completează în mod obligatoriu cu clauzele prevăzute de **Legea nr. 51/2006, actualizată**.

Prezentul contract a fost încheiate într-un număr de ... exemplare.

**DELEGATAR, DELEGAT,**

**COMUNA ZĂTRENI .................................**